《庚申夜作》
明代·张弼

懒守庚申夜，惟耽熟睡甜。三尸尔自诉，一念我何惭。

纳纳乾坤大，悠悠岁月淹。旧庐东海上，归计不须占。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。